အိဘုခိတောင်

အိဘုခိတောင် (伊吹山, Ibuki-yama) သည် ဂျပန်နိုင်ငံ၊ ဂိဖုစီရင်စု၊ အိဘိဂဝမြို့နှင့် ရှိဂစီရင်စု၊ မိုင်းဘရမြို့တို့၏ နယ်နိမိတ်ပေါ်တွင် တည်ရှိနေသည့် တောင်တစ်ခု ဖြစ်သည်။ ၁၃၇၇ မီတာ (၄၅၁၈ ပေ) မြင့်သည်။ ဤတောင်သည် ဂျပန်နိုင်ငံရှိ အလှပဆုံးတောင် ၁၀၀ စာရင်းတွင် ပါဝင်သည်။ ရှိဂစီရင်စုတွင် တည်ရှိသည့် အမြင့်ဆုံးတောင်လည်း ဖြစ်သည်။

အကြောင်းအရာ
အိဘုခိတောင်သည် အိဘုခိတောင်တန်းများတွင် အမြင့်ဆုံးတောင်ထိပ်တစ်ခု ဖြစ်သည်။ အုဘုခိတောင်တန်းများသည် ရှိဂစီရင်စုနှင့် ဂိဖုစီရင်စုအကြားနယ်နိမိတ်ပေါ်တွင် မြောက်မှ တောင်သို့ သွယ်တန်းကာ တည်ရှိသည်။

သဘာဝ
ရှေးယခင်ကတည်းက အိဘုခိတောင်သည် များပြားလှသော တောရိုင်းတိရစ္ဆာန်များ၊ သစ်ပင်ပန်းမန်များ တည်ရှိပြီး ဤတောင်၏ လှပသည့်ပုံသဏ္ဌာန်ကြောင့် ထင်ရှားသည်။

ရာသီဥတု
အိဘုခိတောင်သည် စိုထိုင်းသော ရာသီဥတု ရှိသည်။ မပြင်းထန်သော နွေရာသီနှင့် အေးသော ဆောင်းရာသီတို့ တည်ရှိသည်။ ၁၉၂၇ ခုနှစ်၊ ဖေဖော်ဝါရီလ ၁၄ ရက်နေ့တွင် အိဘုခိတောင်တွင်ကျသည့် နှင်းသည် ၂၃၉ စင်တီမီတာ (၉၀.၆ လက်မ) အထိ ရှိခဲ့ပြီး ၎င်းသည် ၂၄ နာရီအတွင်းအမြင့်ဆုံးကျဆင်းခဲ့သည်ဟူသည့် ကမ္ဘာ့စာရင်းဝင်ခဲ့သည်။

တောင်တက်လမ်း
အိဘုခိတောင်သို့ တက်ရောက်နိုင်သည့် လမ်းကြောင်းနှစ်ခု ရှိသည်။ အလွယ်ဆုံးလမ်းမှာ အိဘုခိကားလမ်း ဖြစ်သည်။ ကားဖြစ်သွားရောက်နိုင်ပြီး ကားပါကင်နေရာမှ တောင်ထိပ်သို့ ၁၀ မိနစ်လမ်းလျှောက်ရုံဖြင့် ရောက်ရှိနိုင်သည်။ ထို့အပြင် နွေရာသီကာလများတွင် ဆဲခိဂဟရဘူတာမှ အိဘုခိတောင်သို့ ပြေးဆွဲပေးနေသည့် ဘတ်စကားများလည်း ရှိသည်။ အခြားသော နည်းလမ်းတစ်ခုမှာ တောင်ခြေမှတဆင့် ပုံမှန်အတိုင်းခြေလျင်တက်သည့် နည်းလမ်း ဖြစ်သည်။ များစွာသော တောင်တက်သမားများသည် အိဘုခိ - တိုဇန်းဂုချိဘတ်စကားမှတ်တိုင်မှတဆင့် တောင်ပေါ်သို့ တက်ကြသည်။ ဤဘတ်စကားမှတ်တိုင်သို့ တိုးခိုင်းဒိုးပင်မရထားလိုင်းပေါ်ရှိ အိုမိ - နဂအိုခဘူတာမှတဆင့် ဘတ်စကားဖြင့် ၁၀ မိနစ် ကြာသည်။ ၂၀၁၁ ခုနှစ်မတိုင်မီအထိ တောင်စောင်းထက်ဝက်ခန့်နေရာတွင် တည်ရှိသည့် နှင်းလျှောစီးနင်းနိုင်သည့် နေရာသို့ သွားသည့် ကေဘယ်ကားဝန်ဆောင်မှု တည်ရှိခဲ့သည်။ ယခုအခါတွင် ကေဘယ်ကားဝန်ဆောင်မှုနှင့် နှင်းလျှောစီးသည့်နေရာများသည်လည်း ပိတ်သိမ်းခဲ့ပြီး ဖြစ်သည်။

ရုပ်ပုံများ

ကိုးကား

ကဏ္ဍ:ဂျပန်နိုင်ငံရှိ တောင်များ